Mustjalas luterāņu baznīca

Mustjalas Annas baznīca (igauņu: Mustjala Anna kirik) ir Igaunijas Evaņģēliski luteriskās baznīcas dievnams, kas atrodas Sāremā salas ziemeļos Mustjalas ciemā. Baznīca ir Igaunijas kultūras piemineklis (id — 21029). Tā uzcelta 1863. gadā, nojaucot 1605. gadā celto kapelu. Baznīcas augstais tornis bija nozīmīgs orientieris jūrniekiem. Baznīcas altārgleznu "Kristus pie krusta" 1938. gadā radīja Rūdolfs Seps (Rudolf Sepp, 1902—1980). 1903. gadā baznīcā tika uzstādītas Gustava Terkmaņa (Gustav Terkmann, 1850—1924) radītās ērģeles. Baznīca nav nosaukta Sv. Annas vārdā, bet gan par godu Sāremā gubernatora sievai Annai Sehestedai, kura 1605. gadā lika uzcelt kapelu. Galerija Ārējās saites Ieraksts Igaunijas kultūras mantojuma reģistrā Vikikrātuvē par šo tēmu ir pieejami multivides faili. Skatīt: Mustjalas luterāņu baznīca.